Diari Oficial de la Generalitat Valenciana


Sumari del DOGV 1694, del 31-12-1991 (1991/800733)

DECRET 232/1991, de 9 de desembre, del Consell de la Generalitat Valenciana, pel qual s'estableix l'estructura i funcions dels òrgans encarregats de la lluita contra la droga.
-------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1991/12/09/232/dof/vci/html**

### Dades del document

Número de DOGV
:   1694

Data del DOGV
:   31-12-1991

Secció del DOGV
:   DISPOSICIONS GENERALS

Número del document
:   1991/800733


Data del document
:   09-12-1991

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 232/1991, de 9 de desembre, del Consell de la Generalitat Valenciana, pel qual estableix l'estructura i funcions dels òrgans encarregats de la lluita contra la droga.  
Els canvis produïts des de la publicació del Decret 112/85, de 22 de juliol, del Consell de la Generalitat Valenciana, pel qual va crear la Comissió de Coordinació de la Lluita contra la Droga, tant en l?àmbit orgànic i funcional del Govern Valencià, com en el de la sensibilització de la consciència social en relació amb la necessitat d'incrementar la coordinació, eficàcia i agilitat de l'administració en aquesta matèria, mitjançant instruments d'anàlisi, planificació, coordinació, avaluació, gestió i investigació més operatius í immediats, aconsellen la reestructuració de l?esmentada comissió.  
En virtut d'això, en el mare del Pla Autonòmic Valencià de Lluita contra la Droga, a proposta conjunta dels consellers de Sanitat i Consum, i de Treball i Afers Socials, i prèvia deliberació del Govern Valencià, en la seua reunió del dia 9 de desembre de 1991,  
DECRETE:  
Article primer  
Sota la superior direcció del Govern Valencià, s'encarrega la planificació, gestió i execució de la lluita contra la droga i atenció al drogodependent, dins de l?àmbit de les competències de la Generalitat Valenciana, als següents òrgans que es creen per aquest decret:  
- A la Comissió de Coordinació d'Atenció i Prevenció de la Drogodependència.  
- A la Comissió Executiva d'Atenció i Prevenció de la Drogodependència.  
- Al Director General d'Atenció i Prevenció de la Drogodependència que es crea en aquest decret.  
Article segon  
La Comissió de Coordinació de l'Atenció i Prevenció de la Drogodependència és un òrgan col·legiat directament dependent del Govern Valencià, al qual se li encarreguen les següents funcions:   
a) Adequar el pla nacional sobre drogues a les necessitats i característiques peculiars que presente aquest greu problema a la Comunitat Valenciana, i proposar l'actualització, si cal, del Pla de Lluita Contra la Droga de la Generalitat Valenciana.  
b) Establir criteris de coordinació i avaluació de les actuacions en matèria de drogodepedència d?acord amb el Pla de Lluita contra la Droga de la Generalitat Valenciana, alhora que es consideren les atribucions de les diferents conselleries i organismes.  
c) Definir les directrius per a l?execució del Pla de Lluita Contra la Droga, i aprofitar al màxim els recursos públics o de la iniciativa social existents i evitar duplicitats innecessàries.  
d) Proposar al Govern Valencià l'adopció dels instruments normatius necessaris per a l'eficaç acompliment dels objectius de l'atenció contra les drogodependències, i exposar les dotacions dels recursos necessaris per a l'esmentat fi.  
e) Qualsevol altra funció futura relacionada amb el problema de les drogues.  
Article tercer  
1. La comissió de coordinació estarà integrada pels membres següents:  
- President: el Conseller de Treball i Afers Socials.  
- Vice-president: el Conseller de Sanitat i Consum.  
- Vocals:  
El Conseller de Cultura, Educació i Ciència.  
El Conseller d'Obres Públiques, Urbanisme i Transports.  
El Conseller d'Administració Pública.  
Un representant de les corporacions locals de la Comunitat Valenciana designat per la Federació Valenciana de Municipis i Províncies.  
El Director General d'Atenció i Prevenció de la Drogodependència, que actuarà també com a secretari de la comissió.  
2. En cas d'assistència del President de la Generalitat Valenciana, el Conseller de Treball i Afers Socials figurarà com a vice-president.  
3. Els membres de la comissió podran delegar en el secretari general, directors generals o autoritats amb rang equivalent de les seues respectives conselleries.  
4. La comissió de coordinació es reunirà, en sessió ordinària, una volta a l'any, o quan, en sessió extraordinària, la convoque el seu president, per iniciativa pròpia, a proposta d'un terç dels sens membres o per ordre del President de la Generalitat Valenciana.  
5. La Conselleria de Treball i Afers Socials s'encarregarà de la dotació dels mitjans personals i materials que necessite la Comissió de Coordinació per al seu correcte funcionament.  
Article quart  
La Comissió Executiva d'Atenció i Prevenció de la Drogodependència és un òrgan executiu adscrit a la Conselleria de Treball i Afers Socials al qual se li encarrega la implementació, avaluació i supervisió dels actes i acords adoptats pel Govern Valencià o la comissió de la coordinació en afers relatius a l'atenció contra la droga. A més, la comissió executiva assumeix les funcions atribuïdes a la Comissió d'Acreditació, Avaluació i Control pel Decret 59/90, de 26 de març, del Consell de la Generalitat Valenciana.  
Article cinquè  
1. La comissió executiva estarà formada pels membres següents:  
- El Conseller de Treball i Afers Socials, que la presidirà.  
- El Secretari General de la Conselleria de Treball i Afers Socials, que serà el seu vice-president.  
- El Director de l?Institut Valencià de Serveis Socials.  
- El Director del Servei Valencià de Salut.  
- El Director de l?Institut Valencià de la Joventut.  
- Un vocal, amb rang de director general, per cada una de les següents conselleries: Administració Pública; Obres Públiques, Urbanisme i Transports; Cultura, Educació i Ciència, i Sanitat i Consum.  
- El Director General d'Atenció i Prevenció de la Drogodependència, que serà el secretari de la comissió.  
2. Quan la naturalesa dels afers inclosos en l?ordre del dia ho requeresca, podran assistir a les reunions de la comissió executiva els representants de les corporacions locals implicades eq aquells i seran convocades a tal efecte pel president de la comissió.  
Article sisè  
1. El Director General d'Atenció i Prevenció de la Drogodependència s'integra en el nivell directiu de la Conselleria de Treball i Afers Socials i desenvolupa les funcions que es relacionen en l'article següent.  
2. El director serà nomenat pel Govern Valencià, a proposta del Conseller de Treball i Afers Socials, oïda la Comissió de Coordinació d'Atenció i Prevenció de la Drogodependència.  
Article. setè  
1. Correspon al Director General d'Atenció i Prevenció de la Drogodependència:  
a) Desenvolupar les accions i propostes derivades dels acords de la comissió de coordinació i de la comissió executiva.  
b) Exercir la coordinació interdepartamental d'acord amb les directrius de la comissió.  
c) Realitzar el preceptiu informe previ i la posterior avaluació i seguiment de les activitats desenrotllades en l?àmbit del pla autonòmic, tret de les derivades de l'administració de l?ordre públic.  
d) Administrar el Servei Valencià d'Informació sobre Toxicomanies (SAVIT) i subministrar la pertinent informació al corresponent servei estatal (SEIT).  
e) Participar en les reunions interautonòmiques organitzades per la Delegació del Govern per al Pla Nacional i aplicar els corresponents acords.  
f) Exercir totes les atribucions que li conferesca el Govern Valencià, sota la dependència orgànica i funcional del Conseller de Treball i Afers Socials.  
2. Per a, l'adequat desenvolupament de les seues funcions, la Direcció General d'Atenció i Prevenció de la Drogodependència disposarà, en les condicions establertes per a cada servei, dels recursos del Sistema Públic de Serveis Socials i del Sistema de Salut de la Comunitat Valenciana.  
DISPOSICIONS ADDICIONALS  
Primera  
En relació amb l?exercici de les competències específiques de cada conselleria en matèria d'atenció contra les drogodependències, totes les actuacions hauran de ser comunicades a la secretaria de la comissió de coordinació per a les seues funcions coordinadores i amb el fi de comptar amb una base informativa completa, enllaçada amb les administracions estatals i europees.  
Segona  
En l?àmbit de l'administració sanitària de la Generalitat Valenciana, els tractaments amb opiacis de persones que en són dependents seran realitzats únicament per centres o serveis sanitaris del Servei Valencià de Salut o per privats sense intenció de guanys, amb càrrec als pressupostos de l?esmentat organisme, a través de les vies legalment establertes i sota el control dels òrgans sanitaris competents.  
D'acord amb el que estableix el paràgraf anterior, els serveis sanitaris de l'administració sanitària de la Generalitat Valenciana de tractament amb opiacis a persones addictes passen a dependre, a tots els efectes respectius, de la Conselleria de Sanitat i Consum i del Servei Valencià de Salut.  
Tercera .  
S'adscriu a la Conselleria de Treball i Afers Socials la Direcció General d'Atenció i Prevenció de la Drogodependència, com també tot el personal que desenvolupava els seus serveis en la unitat administrativa del Comissionat de Lluita contra la Droga.  
Quarta  
El president de la comissió de coordinació convidarà la Delegació del Govern a la Comunitat Valenciana a formar part dels òrgans col·legiats que regula aquest decret. El representant de la Delegació del Govern tindrà, si escau, veu i vot en els òrgans dels quals forme part.  
DISPOSICIO DEROGATORIA  
Queden derogades les disposicions d'igual o inferior rang que s'oposen a aquest decret i, en especial el Decret 112/85, de 22 de juliol, del Consell de la Generalitat Valenciana.  
DISPOSICIONS FINALS  
Primera  
Es faculta el Conseller de Treball i Afers Socials per a elaborar el reglament de règim intern de la comissió de coordinació i de la comissió executiva.  
Segona  
Els titulars de les restants conselleries integrants de la comissió dictaran les disposicions específiques necessàries per al desenvolupament d'aquest decret.  
Tercera  
La Conselleria d'Economia i Hisenda i la de Treball i Afers Socials efectuaran les modificacions pressupostàries precises per a l'acompliment d'aquest decret.  
Quarta  
Aquest decret vigirà a partir de l?endemà de la seua publicació en el Diari Oficial de la Generalitat Valenciana.  
València, 9 de desembre de 1991.  
El President de la Generalitat Valenciana,   
JOAN LERMA I BLASCO  
El Conseller de Treball i Afers Socials,   
MARTIN SEVILLA JIMENEZ   
El Conseller de Sanitat i Consum,   
JOAQUIN I COLOMER SALA


Còpia Permalink ELI